Barcelona-komet: – Vi kan ikke gjøre flere feil
Tapet for middelhavsfarer Valencia i kveld er det fjerde på fem kamper siden 2. april. Da røk katalanerne for Real Madrid hjemme på Camp Nou. De to neste ukene har vært for mareritt å regne for seiersvante Lionel Messi & Co. I tur og orden har de tapt for Real Sociedad i serien, Atlético Madrid i midtuken og igjen i dag. – Vi hadde mange sjanser. Det gjør vondt fordi vi fortjente å vinne, sier Barcelona-midtbanespiller Ivan Rakitic, ifølge klubbens egen Twitter-konto. Ifølge statistikktjenesten Opta har ikke Barcelona tapt tre seriekamper på rad siden februar 2003. – Vi må skjerpe oss. Vi skal møte de utfordringene som en Barcelona-spiller må, med hodet høyt hevet, sier trener Luis Enrique. – Vi må stole på vårt eget spill, vår selvrespekt og samholdet, sier han videre til klubbens egen side.Med en skuffende Champions League-exit denne uken er det kun hjemlig cup og serie som kan vinnes. Nå brenner det også et blått lys for La Liga-triumf. Med fem kamper igjen er det helt likt mellom Barcelona og Atlético Madrid. Tittelkampen blir ikke mindre spennende av at et formsterkt Real Madrid kommer halsende bare ett poeng bak de to lagene. – Vi har fem kamper igjen og kan ikke gjøre flere feil. Vi skal gi alt ut sesongen, sier den unge kometen Sergi Roberto.Det var imidlertid lite som tydet på en stor formsvikt til å begynne med i kveld. Vertene startet sterkt. Neymar og Messi hadde begge store sjanser. I stedet var det Valencia som mot spillets gang tok ledelsen på en kontring før halvtimen var spilt. André Gomes fikk til slutt ballen ute til venstre, før han spilte videre mot Guilherme Siqueira. Innleggsforsøket endret retning via Ivan Rakitic og gikk videre inn i korthjørnet. Publikum på Camp Nou trodde trolig ikke hva de så. Det skulle bli verre minuttet før pause. Denne gangen av det mindre heldige slaget. For gjestene vartet opp med en fin spillvending fra høyre mot venstre. Daniel Parejo viste frem et overblikk og forståelse av ypperste klasse da han slo Santi Mina mellom midtstopper Gerard Pique og høyreback Sergi Roberto. Mina gjorde ingen feil fra spiss vinkel og bredsidet inn 2-0-ledelsen. SPANSK EKSPERT TIL VG: Dette vil avgjøre Ødegaards fremtidReaksjonen til trener Luis Enrique var ikke til å misforstå da lagene ruslet i garderoben: Dette blir tøft. La Liga-ekspert Petter Veland twitret at Barcelona kun to ganger tidligere har vunnet ved to måls underlege til pause på Camp Nou. Ingen skal si katalanerne ikke prøvde. Etter et hav med sjanser satt den endelig for Lionel Messi etter en drøy time. Argentineren tok regien selv da han fant Jordi Alba til venstre. Det påfølgende innlegget ekspederte Messi like gjerne selv i mål. Hans første ligamål siden 12. mars. Den siste halvtimen forble målløs til tross for gigantiske sjanser begge veier. Spansk 1. divisjon fotball, 33. runde (NTB): Atlético Madrid – Granada 3-0, Málaga – Athletic Bilbao 0-1, Rayo Vallecano – Villarreal 2-1, Sevilla – Deportivo La Coruña 1-1, Barcelona – Valencia 1-2. Spilt fredag: Levante – Espanyol 2-1. Spilt lørdag: Getafe – Real Madrid 1-5, Las Palmas – Sporting Gijón 1-1, Eibar – Real Sociedad 2-1, Celta Vigo – Real Betis 1-1.
(Barcelona - Valencia 1-2) På under én måned har Barcelona røket ut av Champions League og sluppet begge Madrid-lagene inn i tittelkampen igjen.